FUNKSIES EN FONDSINSAMELINGS
CVO Kleinfontein skool:
012 802 1454
ABSA Tjekrekening Rayton
079 979 3020
082 955 7353
Kom loer gerus in by CVO Kleinfontein en beleef ons hartlike vriendelikheid en sien ook watse hoë mikpunte ons vir ons skool en sy leerlinge het, want ons kinders is KOSBAAR!
CVO Kleinfontein is 'n Christelike Volkseie onderrig skool. Ons bestaan al bykans vir 13 jaar onafhanklik, wat 'n merkwaardige prestasie is in die lig van al die uitdagings wat deur veranderde omstandighede geskep word.
Die skooltjie is geleë in die hartjie van die Kleinfontein Neddersetting en kyk uit oor die vleiland van die Wildpark. Watter skool is nog so bevoorreg om by hul klaskamervenster te kan uitkyk en die rooihartbeeste, blesbokke en sebras daar doer in die veld te sien loop?
By CVO Kleinfontein handhaaf ons 'n hoë akademiese standard en daar is streng dissipline vanaf die Kleuters tot en met die Graad 7's (Std. 5). Die Kleuterklas begin vanaf die ouderdom 3 jaar tot voorskool. Graad 0 word ook aangebied. Ons klasse vanaf Graad 1 tot en met Graad 7 is klein en daarvandaan die maksimum individuele aandag aan elke leerling. CVO Kleinfontein bied leerprogramme vanaf ARSO (Akademie vir Reformatoriese Skole Organisasie) aan. Dit behels Bybelgegronde leerplanne met 'n baie hoë standard.
CVO Kleinfontein se skooltye:
07H30 – 12H45: Kleuters – Graad 3 (Juniors)
07H30 – 13H15: Graad 4 – Graad 7 (Seniors)
CVO KLEINFONTEIN NASKOOL FASILITEITE
CVO Kleinfontein beskik oor 'n naskool by die skool self onder die toesig van 'n gekwalifiseerde onderwyseres wat ook gedurende hierdie tyd die nodige aandag aan die leerling/ge se naskool werk verleen.
Die naskooltyd: 13H15 – 17H00
SPORT BY CVO KLEINFONTEIN
CVO Kleinfontein bied atletiek in die 1ste kwartaal aan waar die huissport plaaslik gehou word en daarna die atletiek byeenkomste teen ander CVO skole sowel as tuisonderrig skole in die omgewing. Deur die verloop van die jaar kry leerlinge ook die nodige oefening om fiks te bly vir die volgende atletiek seisoen. Landloop, gevolg deur Krieket, Rugby en Netbal word ook later in die jaar afgerig. Skaak kom na die winter vakansie aan die beurt. Buitemuurs bied CVO Kleinfontein kuns (kreatiwiteit) en krale klasse aan.